SET ปิดเช้ารูดหนัก 19 จุด วิตก Fund Flow ไหลออกต่อเนื่อง
SET ปิดเช้ารูดหนัก 19 จุด วิตก Fund Flow ไหลออกต่อเนื่อง โดยดัชนี้เช้านี้ปิดที่ระดับ 1,645.27 จุด ลดลง 18.99 จุด หรือ 1.14% มูลค่าการซื้อขาย 2.67 หมื่นลบ.
21 มิ.ย. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (21 มิ.ย.) ระดับ 1,645.27 จุด ลดลง 18.99 จุด หรือ 1.14% มูลค่าการซื้อขาย 2.67 หมื่นลบ.
ด้านนายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส เปิดเผยว่า ตลาดหุ้นไทยเช้านี้ปรับตัวลงกว่า 10 จุด มองว่าตลาดฯยังคงผันผวนอยู่ จาก Fund Flow ที่ยังไหลออกอย่างต่อเนื่อง และเมื่อวานนี้ที่ดัชนีฯปรับตัวขึ้นไปก็เป็นแค่เทคนิคเคิลรีบาวด์เท่านั้น เนื่องจากปัจจัยที่มากระทบตลาดฯยังคงมีอยู่ ไม่ว่าจะเป็นเรื่องสงครามการค้าสหรัฐฯ และประเทศคู่ค้า รวมถึงทิศทางอัตราดอกเบี้ย ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ
โดยมีแนวรับ 1,650-1,630 จุด ส่วนแนวต้านให้ไว้ที่ 1,660 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย 2,052.92 ล้านบาท ปิดที่   48.00 บาท ลดลง   0.75 บาท
PTTGC   มูลค่าการซื้อขาย 1,294.87 ล้านบาท ปิดที่   81.00 บาท ลดลง   2.75 บาท
CPALL   มูลค่าการซื้อขาย 1,237.79 ล้านบาท ปิดที่   76.25 บาท ลดลง   0.50 บาท
AOT     มูลค่าการซื้อขาย 1,166.43 ล้านบาท ปิดที่   64.75 บาท ลดลง   0.50 บาท
PTTEP   มูลค่าการซื้อขาย 1,052.37 ล้านบาท ปิดที่  130.00 บาท เพิ่มขึ้น  1.00 บาท